
tor. 

Alguns  concorrenls  a  la  taverna. 
L'acció  en  una  vila  panadesenca. 
Època  present. 
Punts  de  mira,  els  de  l'autor. 
Direcció  escènica:  Enric  Casals. 


Estrenada  en  el  Teatre  del  Casino  Círcol  de  Ven 
drell,  la  nií  del  dia  15  de  Novembre  de  1914. 


REPARTIMENT 


Tuies   Senyora  Cazorla 

Cebrià   Senyor  Bonet 

Sendo   »  Casals 

Buvereta   »  Bruguera 

Xalèn   »  Cazorla 

Mitjarmilla   »  Bals 

Carronya   »  García 

OBSERVACIONS 


TuiEs,  Cebrià  i  Sendo  són  pcrsonaígres  ú'EI  carro 
del  vi.  L'úlíim  ,s*és  jtomat  idioía  per  l'abús  de  la 
beguda.  Va  vestit  molt  pobremení,  amb  roba  d'altri, 
i  es  presenta  silenciós  i  creuat  de  braços,  les  mans 
sota  les  aixelles  i  guaita  sempre  rezelósj 

MusiQUET.  Aquest  personatge  potser  hi  haur^qui 
digui  que  és  un  tipu  fals,  que  no  existeix;  l'autor 
deu  dir  que  és  el  més  real  de  l'obra  i  que,  al  portar- 
lo  a  l'escena,  ni  la  professió  del  model  ha  canviat. 

BuvEHETA  és  carreter,  ben  sapat  i  forçut.  Valent 
i  coratjós,  sens  alardejar-ne. 

Carronya,  és  un  cul  de  taverna,  pressumptuós  i 
büsca-bronquincs,  que'ls  porucs  cl  creuen  valent. 

Els  demés  personatges  són  tipus  d'obrer  vilatà. 


Nota.  —  En  els  teatres  on  no's  disposi  d'una  bona 
comparsería,  que  sàpiga  estar-se  en  escena,  pol 
prescindir-se  d'ella,  puix  no  faria  sinó  estorbar. 


ACTE  ÚNIC 


Una  taverna  vilatana.  Porta  al  fons,  que  dóna  al 
carrer;  dues  a  la  dreta:  la  de  primer  terme,  és  la 
del  celler  i  la  de  segón  condueix  a  les  habitacions 
de  dalt;  i  una  altra,  a  l'esquerra,  primer  terme. 

Entre  les  dues  portes  de  la  dreta,  l'armari  i  tau- 
lell amb  tots  els  utensilis  i  adminículs  propis  de 
taverna;  i  al  pany  de  l'esquerra,  del  fons,  una  taula 
i  un  banc  arrambat  a  la  paret,  de  manera  que  la 
taula  no  deixi  veure  an  en  Sendo  quan  aquest  s'ajeu 
al  banc. 

À  primer  terme,  cap  a  l'esquerra,  una  taula  capaç 
per  a  menjar-hi  set  o  vuit  persones. 

A  les  parets,  quadres  amb  cromos  i  targes  anun- 
ciadores de  licors. 

Un  quinqué  encès,  puix  és  de  nit,  penjant  al  sos- 
tre, o  una  bombeta  elèctrica  amb  petita  pantalla  de 
llauna. 


ESCENA  PRIMERA 


TuiES,  Cebrià,  Buvereta,  Xalàn,  Mitjarmi- 
LLA  /  dos  o  tres  més.  La  primera,  dereta,  amb 
un  plat  a  la  mà,  menjant  i,  els  altres,  asseguts 
a  r entorn  de  la  taula.  A  í alçar-se  el  teló,  un 
d'ells  beu,  porró  enlaire,  i  els  demés  canten 
la  següent  cançó  o  qualsevol  altre  per  risfil. 
Estan  de  sobre  taula  d'un  sopar. 

Ja  ho  sabs  quan  jo  t'ho  deia 
que  al  fin  m'esíimaríes, 
i  aquells  feliços  dies 
els  dos  hem  de  passar, 
hem  de  passar. 
No'm  toquis  —  mira  que  crido; 
mira  que  crido  —  i  cridaré. 
Per  l'amor  de  Déu! 

(Aplaudiments,  gatzara  i  visques  al  pare  Ce- 
brià, qui,  deret,  ha  dirigit  el  cant.) 

TUIES 

Calleu!  Una  mica  de  silenci,  que  ara'l  Buve- 
ta  engegarà  la  felicitació  al  pare  Cebrià. 

MITJARMILLA 

Sí,  sí;  vinga  la  dècima! 

CEBRIÀ 

Ai,  valguc'm  Saní  Cebrià,  que  és  el  millor 
saní  que  hi  ha!  Dècima  i  íoí,  Buvereía? 

TOTS 

Que  la  digui,  que  la  digui! 

CEBRIÀ 

Vaja,  doncs,  parleu  germà,  que  íeniu  la  llen- 
gua a  mà. 

(Buvereta  s  aixeca,  estussega  i  pren  una  ac- 
titut  seriosa,  dirigint-se  a  Cebrià  J 

BUVERETÀ 

Pare  Cebrià...  (Canviant  de  fò.)  Tu,  Miíjar- 
milla,  dònem  el  porró,  que  la  llengua  se  m'em- 
pasía  al  paladar. 

MITJARMILLÀ 

Té  i  remúllala  de  valení,  que  després  d'haver 
veguí,  lo  més  sec  ja  no  és  aixuí. 

{Buvereía,  beu,  xarricant.) 

CEBRIÀ 

Molí  bé!  Bon  començamení;  me  sembla  que 
m'agradarà  la  dècima. 

BUVERETÀ,  després  d'iiaver  vegut 

Pare  Cebrià:  Avui  heu  complerí  seíanía  anys 
i  sou  íaní  forí  i  ferm  i  valení  i  bon  home,  avui. 


El  carro  desfet 


11 


com  cl  dia  que  la  vostra  mare  us  va  posar  al 
món. 

ALGUNS 

Molt  bé!  molt  bé! 

TUIES 

Calleu  i  escolteu! 

BUVERETA 

1  com  tots  us  anomenem  per  pare,  tots  som 
fills  vostre,  i  tots  els  vostres  fills,  que  han  fet 
la  creixença  seguint  les  roderes  del  gloriós 
carro  del  vi,  del  qual  sou  l'única  roda  que'n 
queda,  us  feliciten  i  desitgen  que  ben  aviat, 
tant  aviat  com  se  pugui,  poguem  celebrar  tots 
junts  el  vostre  centenari. 

TOTS,  aplaudint 
Molt  bé!  Molt  bé! 

CEBRIÀ 

Gràcies,  moltes  gràcies!...  Però  això  que 
has  dit  de  celebrar  aviat  cl  centenari  dels  meus 
anys,  ho  veig  una  mica  difícil. 

BUVERETA 

Per  què? 

CEBRIÀ 

Perquè  a  cent  anys,  tots  serem  calvos  i  per- 
què'n falten  encara  trenta,  i  trenta  anys  costen 
un  bon  xic  de  passar. 

BuvERETA,  dtmb  naturalitat 
Trenta  anys. 

MITJARMILLA 

justos  i  cabals. 

xàlAn 

Què  carai!  Amb  palla  i  temps  maduren  les 
nespres. 

CEBRIÀ 

Però  les  poc  sanes  se  pudreixen.  Veiam  a 
quina  edat  van  morir  les  altres  tres  rodes  del 
carro.  El  Grabat,  quants  anys  tenia,  Tuies, 
quan  morir? 

TUIES 

Ai!...  Ne  tenia  vintinou. 

CEBRIÀ 

Ho  veieu?  No  va  arribar  als  trenta. 

MITJARMILLA  ^ 

Perquè's  va  morir. 

XALAN 

Just!  Com  el  puput:  que  si  no  hagués  mort, 
hauria  viscut. 

CEBRIÀ 

El  Titet,  va  morir  a  vintisís. 

MITJARMILLA 

Oh,  bé;  el  Titet  diu  que  era  tísic. 

I  cl  Nen  Xic?  Tant  fort  i  valent,  que  sembla- 
va tenir  salut  per  a  vendre,  -cn  quatre  dies  se'n 
va  anar  al  clot,  quan  tot  just  havia  passat  dels 
trenta. 

BUVERETA 

Però  vós,  heu  arrabassat  dels  setanta. 

XALAN 

I  que  se'n  apuntarà  setanta  més. 

MITJARMILLA 

Jo  bé  confio  veure-ho. 

CÈBRIA 

Per  mi,  no  quedarà,  Mitjarmilla,  si  la  senyo- 
ra Mort  vol  escoltar-me. 

TUIES 

I  ben  depressa  que  us  escoltarà,  perquè  sou 
un  bon  home. 

CEBRIÀ 

Ai,  Tuies,  que  la  mort  no'ls  té  aquests  mira- 
ments! Per  a  ella  no  hi  ha  bons  ni  dolents,  ni 
rics  ni  pobres,  ni  joves  ni  vells;  cop  de  dalla 
de  cego  i  qui  gemega  ja  ha  rebut. 

XALAN 

Però,  còm  és  que  les  altres  rodes  van  es- 
gavellar-se tant  aviat? 

MITIAiam-LA 

Perquè  serien  de  mala  fusta. 

BUVERETA 

Això!  Haguessin  sigui  d'alsina,  com  les  del 
meu  carro. 

TUIES 

No!  Es  que  no  eren  tant  entenimentats  com 
el  Cebrià.  Al  meu  Grabat,  sabeu  què'l  va  ma- 
tar? 

MITJÀRMILLÀ 

Una  palmonía,  potser? 

TUIES 

El  beure  tantes  barrejes;  ara  vi,  després  ai- 
gardent;  ara  rom  i  torna  al  vi;  després  canya 
i  mals  esperits! 

CEBRIÀ 

Això,  mals  esperits,  que  a  un  home'l  corce- 
quen  i  li  xuclen  la  salut  i,  devegades,  fins  l'en- 
teniment i  tot. 

XALAN 

I  VÓS,  Cebrià,  no'n  beveu  ni  en  bevíau  d'ai- 
gardents  i  licors? 

CEBRIÀ 

Ai,  valga'm  Sant  Cebrià!  Pobre  de  mi  que 
hagués  fet  com  ells;  no  celebraríem  pas  avui 

cl  cumplimcnt  del  meus  setanta  anys.  Jo,  al 
matí,  vi;  al  mig  dia,  vi;  a  la  tarde,  vi;  i  a  la  nit, 
vi;  vi,  vi  i  sempre  vi,  que  vi  fa  sang! 

BUVERETA 

Visca  el  vi!  Jo  faig  com  vós,  Cebrià:  vi  i  res 
mes  que  vi.  No  tinguis  por,  Tuies,  que  quan 
estiguem  emmaridats,  te  deixi  viuda  a  causa 
dels  mals  esperits. 

[ TUIES 
Per  això't  vui,  perquè  no  tens  aquest  mal 
vici. 
MITJARMILLA 
Quasi  m'espanteu. 

CEBRIÀ 

Ja  ho  veuràs;  no  deixi's  la  costum  del  cigaló 
i  la  copcta.  Guaite'm  a  mi,  amb  els  meus  setan- 
ta anys  que  tregino  amb  tant  de  garbo,  i  guai- 
ta't a  l'infeliç  Sendo,  qui  no'n  té  gaires  més  de 
I  la  meitat  dels  meus,  que  va  pels  carrers  fet  un 
idiota,  amb  el  cervell  capgirat  per  l'alcohol. 

XALAN 

Diu  que's  va  donar  a  la  beguda  al  veure's 
despreciat  per  la  Gallarda. 

MjTJARMILLA 

1  al  veure's  afrontat  per  en  Quimet,  la  nit 
que  volia  matar-la  a  la  Maria. 

TUIES 

Quin  espant  que  vaig  tenir! 

CEBRIÀ 

ja  hi  era  aficionat  al  beure;  però  per  a  oblidar 
aquell  afront...  ja'l  veieu,  fet  un  imbècil. 

(Se  presents  Sendo  a  la  porta  del  carrer,  on 
se  queda,  creuat  de  braços,  guaitant  estúpi- 
dament, sens  ésser  notada  la  seva  presen- 
cia.) 

ESCENA  II 
Els  mateixos  i  Sendo 

TUIES 

Així  com  n'hi  ha  que  s'hi  diverteixen  amb  el 
Sendo,  a  mi  em  fa  llàstima,  el  pobre,  i  més  d'un 
dia  li  he  apagat  la  fam. 

XALAN 

Sempre  ha  tingut  més  gana  que  menjar. 

TUIES 

A  lo  millor  me'l  trobo  aquí  sense  adonar- 
me'n. 

CEBRIÀ 

Tens  un  gran  cor,  Tuies. 

BUVERETA 

Per  això  me  l'estimo,  jo,  a  la  Tuies. 

MITJARMILLA 

Quin  xeflis  que  farem,  el  dia  del  casori. 

TUIES 

No,  no;  que  per  a  una  viuda  no  està  bé. 

MITJARMILLA 

Així  anem? 

XALAN 

També't  farem  uns  esquellots  que  fins  els 
sords  els  sentiran. 

BUVERETA 

Quan  hi  serem,  ja  ho  veurem  lo  que  caldrà 
fer.  I  tornant  an  el  Sendo... 

TUIES,  adonant-se  d' ell 

Ai,  el  diantre  de  l'home!  Mireu-lo!  Qui  del 
llop  parla... 

(Tots  s'aixequen,  deixant  la  taula.) 

XALAN 

El  Sendo! 

BUVERETA 

Ell! 

MITJARMILLA 

Mira  que  ve  el  Quimet! 

CEBRIÀ,  tapant-li  Ja  boca 
Calla!  I  no  li  tornis  a  dir  mai  més  això. 

TuiES,  a  Sendo 
Què  vols,  ara? 

CEBRIÀ 

Scndo,  vina.  (Sendo  no's  mou.)  Vina'í  dic!. .. 
Aquí!  (Imperatiu.) 

(Sendo  baixa,  guaitant  a  un  i  altre  amb  re- 
zel.) 

TUIES 

Sempre  tant  esparracat! 

CEBRIÀ 

Que  busques  en  aquestes  hores?  Que  vols  ? 

SENDO,  guaitant  les  sobres  de  recapte 
de  la  taula 

Tinc  gana. 

CEBRIÀ 

Que  no  has  sopat? 

SENDO 

No! 

TUIES 

Potser  tampoc  has  dinat? 

SENDO 

No! 

MITJÀRMILLA 

I  sèt,  que  no'n  tens? 

CEBRIÀ,  amb  tò  de  reny 

Mitjarmilla,  muixoni!  Dius  que  tens  gana, 
Sendo? 

SENDO 

Sí. 

(Sebríà  s  acosta  a  la  taula,  agafa  dos  troços 
de  pa  i  entre  ells  hi  posa  uns  talls  de  la  ca- 
ço la  i  ho  aóna  a  Sendo.) 

CEBRIÀ 

Té,  menja. 

TUIES 

Després  veuràs  un  goí  de  vi. 

XALAN 

T'estima,  la  Tuies.  I  tu  an  ella? 

{Fa  que  sí  amb  el  cap  i,  sense  dir  res,  sen  va 
al  banc  del  fons,  s'assenta  i  menja  silen- 
ciós.) 

BUVEkETA 

Té,  com  si  fos  un  goç  amb  bona  criança:  a 
menjar  en  un  reco. 

TUIES 

De  molestos,  sí  que  no  ho  és  pas  gens. 

MITJARMILLA 

Ben  mirat,  ja'n  fa  de  llàstima. 

CEBRIÀ 

Que  no  li  tornis  a  dir,  allò  de  que  ve  el  Qui- 
met! 

BUVERETA 

L'esparvera  molt  sentir  el  nom  del  Quimet. 

CEBRIÀ 

Prou  sentiment  que'n  tenen  ell  i  la  Maria. 

TUIES 

Ells  prou  voldrien  afavorir-lo;  però  s'han  de 
valdré  de  mi,  perquè  el  Sendo  fuig  d'ells.  (Di- 
rigint-se a  Sendo.)  Sendo,  demà  vina,  que't 
donaré  un  gèc  i  una  camisa. 

BUVERETA 

I  d'on  ho  treuràs? 

TUIES 

M'ho  donarà  la  Gallarda.  Roba  vella  del 
Quimet. 

XALAN 

Ves,  qui  ho  diria,  que  la  que  avui  és  jove  de 
cà'l  Maspuxol,  havia  estimat  an  aquest  infeliç. 

CEBRIÀ 

Coses  del  món,  que  com  el  món  fan  capgi- 

rells...  Però,  bà!  No  parlem  de  coses  tristes; 
avui  és  dia  d'alegría.  Vinga  el  porró,  que'l  fa- 
rem anar  de  ronda! 

TuiES,  prenent-lo  de  la  tauta 

Teniu-lo,  Cebrià. 

CEBRIÀ 

Vinga! 

BUVERETA 

Cantem-n'hi  una,  pare  Cebrià? 

CEBRiA 

Tens  raó!  Honorem-lo,  cantant-li  la  Marxa 
real. 

TOTS 

Sí,  sí!  La  Marxa  real,  la  Marxa  real! 
( Canten y  amb  la  tonada  de  la  Marxa  real.) 

El  vi  de  la  terra 
encén  les  nostres  venes 
i  mata  les  penes 
begut  amb  el  porró. 
Vingueu  bons  tragos 
de  vi  blanc  o  negre; 
vingueu,  vingueu 
per  gafà  braó. 

(Aplaudiments  i  visques  al  vi  i  al  porró.  Ce- 
brià Vaiça  enlaire  i  beu.  Sendo  s'aixeca  i 
silenciosament  se  n  va.) 

ESCENA  III 
Els  mateixos,  menys  Sendo 

CEBRIÀ 

Ara,  tu,  Buvcrcta.  {Donant- li  el  porró.) 

BUVERETÀ,  contemplant-lo 

Que  n'és  dc  bonic  el  porró.  Mírate'I  com 
vulguis,  que... 

MITJÀRMILLA 

Beu  i  guarda  els  requicbros  per  a  la  Tuies. 
(Buvereta  veu.) 

TUIES 

A  mi  no  m'hi  emboliquis. 

XALAN 

Pido  la  palabra,  Buvereta,  per  a  quan  aca- 
bis. 

{El porró  passarà  de  mà  en  mà.) 

CEBRIÀ 

Que  ho  es  de  bò  el  vi! 

TUIES 

Tant  com  el  pa. 

CEBRIÀ 

Més  que  cl  pà;  que  el  pà,  com  més  dics  té, 
és  menys  gustós,  i  el  vi,  al  revés;  com  més 
vell,  més  bò  és  i  té  més  ànima  i  escalfa  la  nos- 
tra sang,  dant-nos  coratge. 

BUVERETA 

Es  ben  cert.  Visca  el  vi! 

TOTS 

Visca!  Visca  ei  vi! 

TUIES 

Sendo,  que  vols  veure?  (Girant-se  vers  el 
lloc  que  ocupava  Sendo.)  Bo,  ja  ha  marxat!... 
Sempre  igual:  me'l  trobo  aquí,  sense  adonar- 
me'n,  i  se'n  va,  com  ha  vingut. 

MITJARMILLA 

Mellor,  que  hagi  marxat. 

TUIES 

L'altre  dia,  quan  havia  ja  tancat,  me'l  trobo 
adormit  en  aquell  recó.  Ni  em  vaig  atalaiar  de 
quan  va  entrar. 

XALAN 

Ai  mellor  dia'l  trobaran  mort  en  quansevol 
reconada. 

TUIES 


Quan  de  bé  no  li  faria  Déu  que  se  l'endu- 

gués.  I  tants  que'n  moren  que  fan  falta  a  la 
família. 

CEBRIÀ 

Es  allò  que't  deia,  Tuies;  la  mort  no  s'entre- 
té en  triar,  com  nosaltres  triem  per  a  comprar 
un  meló. 

MITJARMILLA 

Què  ben  xafat! 

BUVERETA 

Si  el  Cebrià  hagués  nascut  en  una  casa  rica 
i  li  haguessin  donat  estudis,  què'm  fora  de 
sabi! 

MITJARMILLA 

Més  que  aquells  tant  anomenats  de  Gracia. 

XALAN 

De  Grècia,  home. 

MITJARMILLA 

Tant  se  val  pa  com  coca. 

CEBRIÀ 

Doncs,  mireu;  li  va  venir  d'un  no  res,  si  jo 
no  vaig  nàixer  en  una  casa  rica. 

TUIES 

Sí? 

XALAN 

De  poc,  li  va  venir? 
(  Tots  s  interessen  i  li  demanen  que  ho  expliqui. ) 

CEBRIÀ 

Veieu  si  li  va  venir  de  poc:  del  gruix  d'una 
paret. 

( Queden  sorpresos;  no  comprenent.) 

TUIES 

Del  gruix  d'una  paret? 

BUVERETA 

No  ho  entenc! 

XALÀN 

Ni  jo! 

CEBRIÀ 

Sí,  homes!  Vaig  nàixer  al  costat  de  cà'l  Ga- 
lofré, la  casa  més  rica  de  la  vila. 

(Tots  riuen  l'acudit.) 

BUVERETA 

Ja,  ja,  ja!...  Teniu  raó. 

CEBRIÀ 

1  després,  tant  se  val,  perquè  en  aquest  po- 
ble tots  som  iguals  i  ja  no  hi  ha  rics  ni  pobres. 
No  líiés  corre  un  duro,  que'l  tenim  una  estona 
cada  hu. 

BUVERETA 

Un  duro  sempre  és  un  bon  company. 

XALAN 

Quan  no  és  sevillà. 

MITJARMILLA 

Doncs,  a  mi  no  m'ha  tocat  encara  el  torn  de 
tenir-ho. 

ESCENA  IV 
Els  MATEIXOS  i  Musiquet 

MusiQUET,  porta  dues  o  tres  vares  de  matala- 
ccr  sota  el  braç  i  penjat  a  l'espatlla  un  petit 
sarró,  en  el  que  els  mata! acers  hi  solen  por- 
tar agulla,  fi!  i  demés  utensilis  de  refer  mata- 
laços 

Bona  nit  i  bona  hora! 

BUVERETA 

Es  el  Musiquet! 

MUSIQUET,  pel  parament  de  la  taula 
Que  heu  celebrat  las  bodas  de  Camacho? 

XALAN 

Calla!  1  porta  les  eines  de  refer  matalaços. 

CEBRIÀ 


Com  que  és  matalacer. 

MUSIQUET 

Les  eines  de  l'bonrós  treball;  que  la  ineva 
noble  missió  és  refer  lo  que'Is  altres  espat- 
llen dormint. 

CEBRIÀ 

I  els  que  estan  desperts  també'ls  espatllen. 

MITJÀRMILLA 

I  de  nií  també  refàs  maíalaços? 

MUSIQUET 

A  l'hora  que  convé,  que  no  soc  com  vosal- 
tres, que  sou  una  colla  de  dropandus 

XALAN,  donant- li  un  cop  entre  cap  i  clatell 
À  qui,  diràs  dropandus! 

MITJÀRMILLA 

Tu,  SÍ,  que  ets  la  ganduleria  amb  cames. 

TUIES 

Quan  treballa  és  que  s'equivoca. 

BUVERETA 

À  que  no  té  un  ral  a  la  butxaca. 

MUSIQUET 

Mienten  delante  de  mí,  como  villanos.  Quan 
sembla  que  no  treballo,  és  que  treballo  de  cap. 

CEBRIÀ 

Sí;  com  cl  bous. 

MUSIQUET 

Té,  Tuics;  guarda'm  les  cines  del  noble  tre- 
ball. (Li  dóna  vares  i  sarró.) 

TUiES,  portant- ho  a  la  reeonada  del  taulell 

Ja'ls  hi  tindré  de  fer  la  vida  durant  uns  quants 
dies. 

MUSIQUET 

I  ten  compte,  que  nadie  las  mueva,  que  es- 
tar no  pueda  con  el  Musiquet  a  prucba. 

CEBRIÀ 

Això,  sí;  ell  sempre  sortint  amb  versos  del 
Quijote, 

MUSIQUET 

Què  sabeu  vosaltres  del  Hidalgo  don  Quijote 
de  la  Mancha,  ni  del  príncipe  de  los  ingenios 
don  Miguel  de  Cervantes  Saavedra,  si  sou  una 
colla  d'ignorants. 

MITJÀRMILLA 

Vi,  al  sabi  Salomon. 

XALAN 

Ell  és  d'aquells  que  veuen  créixer  l'herba  i 
que  cndavincn  tot  lo  que  veuen. 

CEBRIÀ 

Vista  llarga  i  llengua  curta,  Musiquet. 

BUVERETÀ 

Si  ens  tornes  a  insultar,  t'enfonso  la  post 
del  pit  i  la  faig  servir  per  a  poslíç  del  carro, 
músic  desafinat!  (Li  dóna  un  claíellot.  Tots 
els  cops  els  hi  daran  al  cap.) 

TUIES 

Per  a  mi  el  té  de  fusta  el  cap. 

XALAN 

O  de  suro.  Veiam  quin  sò  té?  (Li  dóna  un 
pinyac.) 

MUSIQUET 

Pegueu,  però  escolteu:  No  sona  a  buit,  per- 
què és  ple  de  matèria. 

CEBRIÀ 

Sí,  com  un  floronco  a  punt  de  revcntar. 

BUVERETÀ 

Veiam,  si  és  gaire  madur? 

MITjARMILLA 

Reventem-lo  aquest  floronco? 

XALAN 

Sí,  sí;  va! 

(Tots,  excepte  Tuies  i  Cebrià,  el  rodegen 

apunyegant-Ii  el  cap.  M usi  que  t  s  aclofa, 
resguardant-se  I  amb  les  mans.) 

CEBRIÀ 

Què  feu!...  Deixeu-lo! 

TUIES 

Que'l  matareu! 

CEBRIÀ 

Prou! 

(S'hi  interposen  i  els  altres  el  deixen  tot  rient.) 

MUSIQLIET 

Us  desprecío,  perquè  sou  gente  soez  i  de 
baja  ralea  y  unos  follones  malandrines. 

MITJARMILLA 

Què'ns  ha  dit? 

XALAN 

Ma...  ma...  lan...  Què? 

TUIES 

Una  cosa  com  melindros. 

CEBRIÀ 

Vols  dir,  Musiqucí,  que  no  tenien  més  gust 
de  borregos  que  de  melindros? 

(Al·ludint  als  clatellots.) 

TUIES 

c  vols  un  de  borrego,  de  bò  de  bò,  per  a 
sucar  amb  un  got  de  vi? 

MUSIQUET 

Ah,  Tuies;  hermosa  Maritornes!... 

BUVERETA 

Ei,  tu;  no  me  li  posis  mots. 

MUSIQUET 

El  teu  oferiment  ve  como  pedrada  en  ojo  de 
boticario,  perquè  el  treball  i  el  pes...  dels  cla- 
íellots,  no  se  pueden  llevar  sin  el  gobierno  de 
las  tripas. 

(Tots  riuen.) 

TUIES 

le,  je,  je!...  Doncs,  ara  podràs  treure-les  de 
mal  any,  les  tripes.  (  Va  al  taulell  i  treu  un  bo- 
rrego  de  r  armari  i  després  omplen a  un  got  de 
vi  del  porró  que  hi  ha  a  la  taula.) 

MUSIQUET 

Los  duelos,  con  pan  son  menos. 

BUVERETA 

Per  a  mi  la  sab  de  cor  l'historia  del  don 
Cuan  Quicota. 

CEBRIÀ 

ja'n  tens  prou  de  memòria,  Musiquet. 

MUSIQUET 

Més  que  un  goç  pucer. 

XALAN 

En  sab  uns  quants  redolins  i  prou. 

MUSIQUET 

Tc  vols  jugar  cl  respirar  de  demà  que  la  sé 
tota? 

TUiES,  presentant-li  el  got  de  vi  i  el  borrego 
Té  i  deixe-les  corre  les  juguesques. 

MUSIQUET 

Nunca  fuera  Caballero  de  damas  tan  bien 
servido... 

TUIES 

Pren  i  suca,  romancero! 

MUSIQUET,  prenent  got  i  borrego 

...com  avui  ho  és  aquest  home,  sirviéndole 
la  Tuies  vino. 
(Tots  riuen.) 

TUIES 

Aquest  Musiquet  sempre'n  té  una  per  a  dir. 

MUSIQUET 

I  molts  matalaços  per  a  refer. 

BUVERETA 

Perquè  mai  trobes  el  dia  per  a  refer-los. 

CEBRIÀ 

P  Ai,  valgui'm  Sant  Cebrià,  que  és  el  millor 
sant  que  hi  ha!  I  el  got  de  vi  ranci  que'ns  tens 
promès,  Tuies? 

TUIES 

Si  fins  ara  heu  estat  no  més  que  per  a  fer 
arrila. 

MUSIQUET 

Vi  ranci,  heu  dit?  {Deixa  el  got  de  vi  sobre 
la  taula.)  També  en  vui! 

BUVERETÀ 

Vinga  el  vi  ranci! 

XALAN 

Porta'l,  Tuies! 

MITJARMILLA 

Apa,  depressa! 

TUIES 

Ja  vaig!  (Va  per  a  entrar  per  la  porta  primer 
terme  dreta.) 

CEBRIÀ 

Espera,  Tuies!  El  vi  ranci  deu  honrar-se' 
bevent-lo  al  mateix  peu  de  la  bota  del  rccó. 
Anem  dintre  el  celler. 

.  TOTS 

Sí,  sí;  al  celler!  al  celler! 

BUVERETÀ 

Cantem-n'hi  una,  pare  Cebrià? 

CEBRIÀ 

Cantem-la,  i  després  entrarem  al  celler  en 
professo  solemne.  Apa,  vinga! 

( Canten  una  cançó  de  les  seves  i,  a  mig  can- 
tar, sense  deixar  el  cant  i  a  compàs  del  ma- 
teix, aparellats  de  dos  en  dos,  el  Cebrià  al 
davant,  entren  al  celler,  tot  ballant.) 

TuiES,  des  de  la  porta  cridant 
Que  tingueu  enteniment!...  Vigileu-los,  Ce- 
brià, que  no  facin  un  disbarat! 


ESCENA  V 
La  Tuies,  després  Carronya  i  Miqueta 

Venen  del  carrer  tot  enraonant  i  saturen  a 
la  porta  una  estona  i,  sense  deixar  la  conver- 
sa, se  paren  a  cada  pas,  amb  gran  ganserfa, 

carronya 

No'n  cansaré  de  dir-t'ho.  L'home  ha  de  ser 
valent,  perquè  sí! 

TuiES,  girant-se  vers  la  porta 
ja  m'ha  caigut  la  grossa! 

CARRONYA 

L'home  que  reb  una  bofetada  d'un  altre  ho- 
me, ha  de  matar  per  obligació! 

(La  Tuies  se  dirigeix  a  la  taula  i  comença  a 
:^  desparar-Ia,  entrant  i  sortint  de  la  cuina, 
porta  esquerra,  on  durà  els  utensilis  del 
sopar,  sens  fer  cas  dels  arribats.) 

MIQUETA 

Oh,  com  ho  dius  tu,  matar,  matar! 

CARRaNY\ 

Matar,  sí!  Que  vols  dir  que  te  la  deixaries 
donar,  tu,  una  bofetada? 

MIQUETA 

Home,  jo... 

CARRONYA 

No  hi  ha  home  ni  dóna  que  hi  valgui  ni  mes 
cera  que  la  que  crema!  Si  a  mi  un  home,  que 
encara  ha  de  nàixer,  me  doncs  una  bofetada, 
ni  temps  tindria  de  retirar  la  seva  mà  de  la 
meva  galta  ni  de  sentir  el  pet  de  la  bofetada. 

MIQUETA 

Per  què? 

CARRONYA 


Perquè  ja  faria  farum  de  tant  temps  que  seria 
m  ^v\. 

MIQUETA 

Doncs,  jo,  al  revés. 

CARRONYA 

Què,  tc  la  deixaries  donar  la  segona? 

MIQUETA 

Ah,  no!  No  li  donaria  pas  temps,  perquè  fu- 
giría. 

CARRONYA 

Fins  me'n  dóno  vergonya  de  que  sies  el  meu 
millor  amic!  1  amb  tant  temps  que  anem  de 
companys,  junyiís  com  una  parella  de  bous, 
no  se  t'ha  empeltat  encara  la  meva  valentia? 
Ets  indigne  de  mi,  Miqueta!  Sempre  seràs  mi- 
queta,  de  nom  i  de  fets. 

MIQUETA 

Oh,  be;  no  tothom  se  diu  Carronya  com  tu, 
ni  tothom  la  te  la  teva  valentia. 

CARRONYA 

Ni  la  meva  fortalesa.  (Arremangant-se  el 
braç  dret.)  Veus  aquest  braç?  No  es  pas  de 
pasta  de  braç  de  gitano. 

MIQUETA 

Ja,  ja!  Si  ho  fos,  que'n  faria  de  temps  que 
fores  manco. 

CARRONYA 

Per  què?  ' 


El  carro  desfet 


57 


MIQUETÀ 

Perquè  ja'ns  T'hauríem  menjat. 

CARRONYA 

Però  com  és  fort  com  un  braç  de  carro,  qui 
vulgui  menjar -se'l  hi  tindrà  que  deixar  les 
dents. 

(Han  arribat  a  mitja  escena.) 
Que  no  ha  arribat  ningú?...  Tuies! 

TUIES 

Què  hi  ha? 

CARRONYA 

Que  no  t'has  ataleiat  de  la  nostra  arribada? 

TUIES 

Sí;  però  com  he  sentit  que  parlàveu  de  va- 
lenties i  de  valents,  no  m'hi  pensat  que  fóssiu 
vosaltres. 

CARRONYA 

Doncs,  ho  som. 

TUIES 

De  valents? 

CARRONYA 

No,  nosaltres. 

TUIES 

Ah!  I  què  voleu?  (Va  al  taulell.) 

CARRONYA 

Beure,  jo,  una  copa  de  canya  de  capità  ge- 
neral. 

TUIES 

No  sé  quina  és. 

CARRONYA 

La  de  més  grau,  dóna;  de  la  més  forta. 

TUIES 

I  tu,  Miqueta? 

MIOUETA 

Jo,  una  copa  de  resolís. 

CARRONYA 

Resolís!...  Beguda  de  dóna  femella!  Sempre 
seràs  miqueta. 

TUIES 

Com  que  li  diuen  de  nom. 

CARRONYA 

I  ho  és  també  de  fets. 

(Tuies  els  hi  serveix  les  copes,  que  beuen  a 
peu  dret.) 

TUIES 

Aigua? 

CARRONYA 

Fa  recs.  Dóna-la  als  bous. 

Tuies  'deixa  el  taulell  i  ells  baixen  també  a 
primer  terme.  Pausa,  durant  la  qual  Carro- 
nya treu  un  cigarro  caliquenyo  i  llencen. 
Tuies  acaba  de  desparar  la  taula,  deixant 
acondicionats  els  utensiles  sobre  la  ma- 
teixa.) 

}  MIQUETA 

Que'n  tens  un  de  paper? 

CARRONYA,  amb  tò  de  reny 

Que  no  ho  sabs  que  no'n  fumo  de  paper? 
Té,  fuma  un  escanyapits.  (Allargant-li  un.) 

CARRONYA,  guardant  el  cigarro 

Doncs,  fuma  esclofolles  d'avellanes  torra- 
des, com  les  criatures. 

MIQUETA 

Que  estàs  de  mala  ba,  avui;  sembles  un 
erissó;  que't  toquin  per  on  vulguin,  tot  són 
punxes. 

CARRONYA 

Doncs,  no  m'amoínes! 

MIQUETA 

Ja'n  tinc  dc  íabaco;  però  si  haguessis  tingut 
cigarrets  fets,  no  l'hauria  de  fer.  (Treu  la  pe- 
taca i  fa  un  cigarro.) 

(Carronya  s'apropa  a  la  Tuies.) 

CARRONYA 

Que  s'ha  celebrat  un  xeflis,  Tuies? 

TUIES 

Sí. 

CARRONYA 

Si  m'haguessis  avisat,  m'hauria  agradat 
ser-hi. 

TUIES 

Potser  no  t'hi  haurien  volgut...  i  després,  ha 
sigut  un  sopar  que  no  t'hauria  agradat. 

CARRONYA 

Per  què? 

TUIES 

Perquè  an  a  tu,  tant  les  begudes  com  les 
viandes,  t'agraden  fortes  i  picantes,  de  molí 
grau!  De  capità  general  per  a  amunt! 

CARRONYA 

Àn  això,  tens  raó,  Tuies. 

TUIES 

Figúra't:  han  començat  per  sopa  de  farigola. 

CARRONYA 

Ja,  ja,  ja!...  Sents,  Miqueta?  Sopa  de  fari- 
gola. 

MIQUETA 

Jo  hi  hauria  fet  un  bon  paper. 

TUIES 

I  per  a  postres,  crema. 

MIQUETA 

Crema?  Deixa'm  llepar  els  plats. 

TUIES 

Ja  ho  ha  fet  el  goç,  fill. 

MIQUETA 

Veieu  si  m'agrada  la  crema,  que  no'm  faria 
res  de  fer  una  hora  de  camí  a  peu  amb  fang 
fins  a  la  barba  i  dos  traverssos  de  dit  de  cre- 
ma a  sobre,  al  nivell  de  la  boca. 

TUIES 

Hala,  brut! 

CARRONYA,  donStlt-U  Ull  COp 

Ves,  poca  solta! 

TUIES 

Tant  ho  es  l'un  com  l'altre. 
(Tuies  va  al  taulell,  endreçant  vidre.) 

CARRONYA,  apart  a  Miqueta 
Sèu  a  la  faula  i  fes  com  qui  s'hi  adorm. 

MIQUETA 

Potser  m'hi  adormiré  de  veres. 

(Miqueta  ho  fa  i  acaba  per  acotar  el  cap  i  fer- 
se  r  adormit.) 

CARRONYA  a  Tuics 

I  d'escàndol,  no  n'han  mogut? 

TUIES 

Qui? 

CARRONYA 

Els  del  sopar. 

TUIES 

Eren  tots  gent  de  pau. 

CARRONYA 

Ja  t'ho  he  dit  altres  vegades,  Tuies.  Una 
dóna  sola  en  una  taverna,  s'exposa  a  que  li 
perdin  el  respecte  i  es  burlin  d'ella  i  sigui  un 
cau  d'escàndols  i  baralles. 

TUIES 

No'n  tinc  cap  por. 

CARRONYA 

Tu  necessitaries  un  home  que't  fes  costat; 
un  home  que  fes  respecte  a  tothom;  un  home... 

TuiES,  interrompent- lo 
Com  tu.  No  vols  dir  això. 

CARRONYA 

Com  jo,  sí.  Jo,  que  sempre  t'hi  apreciat,  que... 
que  t'hi  estimat,  Tuies!... 

TUIES 

Jc,  je,  je!...  No'm  facis  riure. 

CARRONYA 

Es  que't  par-lo  en  serio. 

(Tuies  deixa  el  taulell  i  s'encara  amb  en  Ca- 
rronya.) 

TUIES 

Que  vols  que  també  t'hi  parli  en  serio? 

CARRONYA 

Sí;  com  t'hi  parlo  jo. 

TUIES 

Doncs,  escolta.  À  la  taverna  de  la  Tuies,  de 
la  viuda  Gravada,  no  se'n  necessita  de  pinxo, 
ni  menys  valents  com  tu,  que  m'espanteríen  la 
parròquia. 

CARRONYA 

Tuies! 

TUIES 

Perquè  aquí  no  n'hi  venen  d'escandalosos 
ni  borratxos,  que'm  basto  jo,  jo  sola!,  per  a 

írcurc'ls  i  allunyar-los  de  casa  i,  quan  jo  no  he 
sigui  prou,  tots  els  meus  amics,  que  m'apre- 
cien, s'hi  han  sentit  de  valents,  que  no  se'n 
necessita  gaire  de  valentia  per  a  heure-se-les 
amb  borratxos,  escandalosos  i...  desvergo- 
nyits! 

CARRONYA 

Veste'n  refiant  dels  teus  amics. 

TUIES 

Sí  que  me'n  refio;  més  d'ells  que  de  tu.  Pre- 
gunta-ho al  teu  company,  qui  fa  veure  que 
dorm.  (Miqueta  para  orella.)  Qui,  entabanat 
per  íu  de  que  ha  d'ésser  valent,  va  probar  un 
acte  de  guapesa  i  arreplegà  una  bofcíada  d'a- 
quelles que  deixen  una  galta  més  adormida 
que  el  guix. 

CARRONYA 

Van  pegar  al  meu  amic!...  1  jo  no  he  sabut!... 
Tu,  Miqueta!...  (Sacsejant-lo.)  Lleva't! 

MIQUETA,  fent  com  qui  desperta 
Que  hi  ha! 

CARRONYA 

Es  veritat  lo  que  diu  la  Tuies,  que...? 

MIQUETA,  interrompent- lo 
Es  mentida.  Carronya,  no  la  creguis! 

Je,  ie,  je!...  Quin  sòn  més  fi!  Que  potser 
dorms  amb  l'enteniment  descotxat? 

CARRONYA 

Digue'm  qui  va  ésser! 

MIQUETA 

Si  va  ser  de  broma. 

TUIES 

Ja  t'ho  diré  jo:  en  Buvereta. 

CARRONYA 

En  Buvereta!..,  Anem  a  trobar-lo,  encara 
que  s'amagui  dintre  l'infern! 

TUIBS 

No  cal  que  hi  baixis  a  l'infern,  que  potser 
t'hi  farien  quedar;  ja  te'l  faré  pujar  jo!  (S'acos- 
ta  a  la  porta  del  celler  i  el  crida.)  Buvereta!. . . 
Surt,  que't  demanen! 

CARRONYA 

Què,  era  aquí! 

MIQUETA 

Anem,  Carronya,  que  no  val  la  penal 

ESCENA  VI 
Els  mateixos  i  Buvereta 


BUVERETA 

Qui  em  demana? 

TUIES 

Aquest  parell. 

MIQUETA 

No,  jo  no! 

CARRONYA 

Jo,  Síí 

(Buvureta  els  esguarda  amb  gest  despectiu.) 

BUVERETA 

I  per  trobar-me  amb  aquest  parell  de  feso- 
mies, m'has  fet  venir,  Tuies?  Vaia,  buenas! 

{Fa  acció  d'anar-se  n.) 

CARRONYA 

No,  no  te'n  vagis,  que  hem  de  parlar  tu  i|o. 

BUVERETA 

Per  a  parlar  amb  mi.  Carronya,  m'ho  tens 
de  demanar  per  escrit  en  paper  sellat  de  po- 

bre  i  després  te  donaré  o  no  audiència,  segons 
l'humor  amb  que'm  trobis. 

(Se  gira  d'esquena  per  a  anar-se  n.) 

CARRONYA 

Que  potser  te  fa  por  parlar  amb  mi? 

(Bubereía  se  gira  ràpid  i  se  li  apropa.) 

BUVERETA 

Por  de  tu!...  ]a,  ja,  ja!...  (Separant^se  delí 
rient.) 

MIQUETA 

Deixa-ho  córrer,  Carronya! 

CARRONY\ 

Calla,  i  no  t'hi  fiquis,  tu! 


ESCENA  VII 

Els  mateixos  i  Cebrià,  Mitjarmilla,  Xalàn, 
musiquet  i  els  demés 

CEBRIÀ 

Carai!  Que  tens  visites,  Buvereta? 

BUVERETA 

Sí;  però  com  no  són  de  recibo,  no'Is  hi; 
donava  audiència. 

CEBRIÀ 

Mal  fet,  home;  iens  d'escoltar-los. 

MUSIQUET 

Lo  cortès,  no  quita  lo  valicnte. 

XALAN 

S'ha  de  saber  què  volen. 

MITJARMILLA 

Parlant,  la  gent  s'eníen. 

BUVERETA  a  Carronya 
Vaja,  doncs,  parla. 

CEBRIÀ 

Comensa  l'audiència.  Apa,  nois,  a  seure. 

(Escepte  Buvereta,  Carronya  i  Miqueta,  tots 
els  altres  se  destrien  per  l'escena,  assen- 
tant-se, tot  rient,  uns  en  cadires  i  bancs  i 
altres  sobre  la  taula.) 

CARRONYA 

Que  sou  graciosos! 

CEBRIÀ 

Nois,  poseu-se  seriós. 

BUVERETA 

Què  vols  de  mi. 

CARRONYA 

Que'm  digui's  si  és  veritat  que  vas  pegar 
una  bofetada  al  meu  amic  Miqueta. 

BUVERETA 

Home,  jo... 

CARRONYA 

No'm  vinguis  amb  escuses;  contesta  sí  o  no! 

BUVERETA 

Res  d'escuses.  Anava  a  dir-te  que  si  jo  dic 
que  sí  i  el  Miqueta  diu  que  no,  com  que  no 
me'n  va  firmar  recibo,  jo  quedaria  embustero. 

(Els  companys  den  Buvereta  riuen.) 
CEBRIÀ,  alçant' se 

Silenci! 

BUVERETA 

Que  t'ho  digui  ell  mateix,  si  la  va  rebre. 

TUIES 

Jo  ho  vaig  veure! 

BUVERETA 

Àh!  si  la  Tuies  ho  afirma,  ja  hi  pots  pujar 
de  peus.  I...  ja  veuràs;  acabem  la  broma:  sí, 
vaig  donar-li  una  bofetada.  Què  hi  tens  que 
dir? 

CÀRRONY\ 

Que  una  bofctada  donada  al  meu  amic,  és 
pegar-me-la  a  mi! 

MUSIQUET 

Però  la  galta  meva  se'n  va  ressentir. 

BUVERETA 

Acabem:  Que  vols,  ara? 

CARRONYA 

Preguntar-te  si  tindries  prou...  pit  per  a  do- 
nar-n'hi  una  altra  davant  meu. 

MiQUETA,  espantat 
Vaia  un  capritxo! 

BUVERETA 

Té  raó  el  Miqueta;  vaia  un  capritxo! 

CARRONYA 

Apa,  si  ets  home! 

BUVERETA 

Bé  em  penso  ser-ho. 

CARRONYA 

Per  ara  no'n  dones  proves ! 

BUVERETA,  perdent  la  calma 
No'm  tentis!... 

MIQUETA 

Però  si  jo  ja'm  dóno  per  satisfet! 

CARRONYA 

lo,  no! 

MIQUETA 

Oh,  tu  rai! 

BUVERETA 

Pare  Cebrià;  diguèu-me  :  Què  tinc  que  fer? 

MUSIQUET 

Que  lo  peor,  es  meneallo. 

CEBRIÀ 

Home,  jo  seria  del  parer  del  Musiquet;  però 
si  tant  s'hi  empenya...  no'l  disgustis. 

BUVERETA 

Doncs...  ja  està! 

MIQUETA 


Oü, 


(La  bofetada  és  tant  ràpida  que  Carronya  ^ 
que  escoltava  a  Cebrià  ^  ni  se'n  dóna  cowpte, 
quedant  sorprès.  Tots  els  altres  s'aixequen.) 

MITJARMILLA 

Recristo,  quina  bofetada! 

XALAN 

Ni  la  de  Malcos! 


mQUBTAi  gemegant,  a  Carronya 
Ja  estàs  content,  ara? 

CARRONYA 

Dubto  si  li  has  donada,  perquè  no  ho  he 
vist ! 

BUVERETA 

Però  hauràs  sentit  el  pet ! 

CARRONYA 

D'haver  vist  l'acció  no  més,  no  t'hauria 
donat  temps. 

BUVERETA 

Que  vols  que  repeteixi? 

CARRONYA 

Apa! 

MiQUETA,  apartant-se,  esporuguit 
No,  no! 

BUVERETA 

Es  que  ara  no  la  donaria  an  ell,  sinó  a  tu! 

CARRONYA 

À  mi !... 

BUVERETA 

À  tu,  sí!  i  si  te'n  vols  convèncer... 

(Buvereta  se  dirigeix  a  Carronya,  amenaça- 
dor; aquest  recuia  i  Cebrià  s'interposa,  de- 
tenint a  Buvereta.) 

j|x  CEBRIÀ 

Eh!...  Ja  ha  durat  prou  la  broma!  Ara  tu  te 
ho  pcndrícs  cn  serio. 

BUVERETA 

Teniu  rahó,  Cebrià. 

CARRONyA 

T'has  valgut  de  írobaríe  rodejat  dels  teus. 
companys. 

BUVERETA 

No  gallegis,  perquè... 

CARRONYA 

^a't  trobaré  a  soles! 

BUVERETA 

I  ca!  Com  que  no'm  buscaràs. 

MIQUETA 

Anem,  Carronya,  creu-me. 

CARRONYA 

Sí,  anem,  perquè..,  perquè  jo'm  perdria! 

CEBRIÀ 

ía't  farem  cridar  pel  nunci. 

CARRONYA 

Sabreu  qui  és  el  Carronya! 

BUVERETÀ 

Bé  ho  sabem  prou. 

MUSIQUET 

El  valcroso  Àmadís  dc  Gaula ! 

MIQUETA 

Anem,  Carronya! 

•  CARRONYA 

Ens  veurem  les  cares,  Buvereía! 

BUVERETÀ 

L'esquena  ef  veuré  jo ! 
(Carronya  i  Miqueta  s'en  van,  abroncats  pels 
demés,  que  queden  rient.) 


ESCENA  Vlll 

TuiES,  Cebrià,  Buvereta,  Xalàn,  Mitjarmilla, 
i  MúsiqUet 

  ,  XALÀN 

Guarda't,  Buvereta,  que  t'acaben  de  firmar 
la  sentencia  de  mort !  ja,  ja,  ja! 

MITJARMILLA 

No  us  caseu  per  ara,  Tuies,  si  no  vols  tor- 
nar a  quedar  viuda  aviatt  , 

TUIES 

Si  m'hi  té  de  deixar  ei  Carronya,  de  viuda, 
me  sembla  que'n  tinc  per  anys  i  panys. 

BUVERETA 

Fins  que  jo  caigui  de  vellesa. 

MUSIQUET 

I  que  de  vegades  us  tindré  de  refer  els  mata- 
laços,  encara. 

CEBRIÀ 

Reclamo  el  padrinatge  de  la  boda,  Tuies. 

BUVERETA 

Us  toca  de  dret. 

TUIES 

Sí,  pare  Cebrià;  ningú  amb  més  dret  que 
vos,  que  m'heu  fet  de  pare;  que  sola  an  el 
món,  m'heu  guiat  i  aconsellat  i  protegit... 
{Abraçant-lo  commoguda.) 

CEBRIÀ 

Sí,  Tuies,  sí;  t'he  estimat  perquè  t'ho  me- 
reixes; perquè  has  sigut  una  bona  minyona, 
i  sola  al  món  com  tu,  sense  família,  que  té 
d'estrany  que  t'hagi  mirat  com  una  filla. 

BUVERETA 

Que'n  sou  de  bon  home,  Cebrià. 

CEBRIÀ 

Soc  lo  que'm  penso  és  tothom. 

XALÀN 

I  ningú  tant  respectat  com  vos,  per  tolhom. 

MUSIQUET 

Sí,  perquè  vuestra  bondad  os  hace  merccc- 
dor  del  merecimiento  que  merece  la  vuestra 
grandeza. 

BUVERETÀ  - 

Molt  bé,  Musiquet.  T'has  guanyat... 

MUSIQUET,  amb  por 
Un  clatellot? 

BUVERETÀ 

No,  home!  Un  got  de  vi.  Porta-li,  Tuies. 

XALÀN 

1  si  anéssim  a  una  altra  iglesia? 

MITJARMILLA 

Té  raó  el  Xalàn. 

BUVERETÀ 

Aon  anirem? 

CEBRIÀ 

M'és  igual,  fóra  de  cà'la  meva  Tuietes,  tan- 
cat el  celler  de  cà'l  Ximet  i  plegada  la  taverna 
de  cà  l'altra  viuda,  ja  no  tinc  preferències  per 
cap  altra  capelleta. 


El  carro  desfet 


57 


MUSIQUET 

]o,  no  tenint  de  pagar,  no  voy,  que  mc 
llevan. 

;'.  XALAN  ■ 

\  Ànem  a  cà'l  Nen  Queí? 

CEBRIÀ 

Uva! 

MITJARMILLÀ 

Depressa,  que  !a  gargamella  ja'm  demana 
consol  de  remuiladura. 

TlíIES 

Que  tornareu? 

BUVERETA 

jo,  sí;  í'ho  asseguro. 

CEBRIÀ 

jo  diria ! 

XALAN 

I  nosaltres,  com  que  faríem  nosa... 

BUVERETA,  amençant-lo  amistosament 
Si  ho  tornes  a  dir,  te  clavo  un  mastegot! 

CEBRIÀ 

Que  sab  un  hom  lo  que  farà  de  qui  una  hora? 

TUIES 

Teniu  raó,  Cebrià;  el  demà  ningú  l'ha  vist. 

8 


58  R.  Ramon  i  Vidales 

CEBRIÀ 

En  marxa,  doncs. 

XA  LAN 

Tuics,  adéu! 

MUSIQUET 

Àlanta,  Duicinca  del  Toboso! 

CEBRIÀ 

Bona  nií,  Tuics! 

MITJARMILLA 

Ves,  guarda't  del  terrible  Carronya !  ja, 
ja,  ja!... 

T'JIES 

Es  la  darrera  pussa  que'm  pica, 

CEBRIÀ 

Doncs  un  bon  corn  d'ungla! 

(Són  tots  Ja  a  la  porta,  Buvereta  s'apropa  a 
Tuies  prenent- li  les  mans.) 

BUVERETA 

Fins  després.  Adéu! 

TUIES 

Que  tardaràs  molt? 

BUVERETA 

Aquells  ho  han  de  dir. 

XALAN 

Que  vens,  si  o  no? 

BUVERETA 

Sí,  home! 

MUSIQUET 

Quehem  d'aguaníar  la  capa? 

TUIES 

Poca  solia! 

BUVERETA 

Adéu,  Tuies!  {La  deixa,  i  quan  és  ala  porta, 
dóna  un  clatellot  a  Musiquet.)  Passa,  músic 
desatinat ! 

(Tots  riuen  i  repeteixen  els  clatellots,  fent 
passar  a  Musiquet  per  ies  baquetes  fins  ai 
carrer,  sortint  darrera  d'ell  rient  i  movent 
gatzara.  Després  se  is  sent  cantar,  tot  allu- 
nyant'Se.  Tuies  va  a  ia  porta.) 

TUIES 


Pare  Cebrià!...  que  tinguin  enteniment !... 
(Perquè  no  la  senten.)  Sí,  sí;  tururut  dotze 
hores! 

ESCENA  iX 

TUÍES,  I  DEPHÉS  SeNDO 

TuiES,  després  duna  estona  de  guaitar 
al  caner 

Quina  colla  de  plagues!... 

(Va  al  taulell,  obra  el  calaix  i  treu  els  diners,  els 
compta  i  se'ls  fica  a  la  butxaca  del  devantal. 
Després  va  a  la  taula,  i  tot  taral·lejant  una  to- 
nada, recull  els  utensilis  que  queden  del  sopar  i 
els  entra  a  la  cuina.) 

(L'escena  queda  un  moment  sola  i  apareix  a  la 
porta  en  Sendo,  creuat  de  braços,  guaitant  im- 
beciimenl  a  F escena;  entra,  va  a  la  taula,  i  veient 
un  traç  de  pa,  el  pren  i  se'l  fica  a  la  pitrera. 
Després  agafa  el  porró,  però  al  alçar-lo  per  a 
beure,  com  si  es  repensés,  el  baixa  lentament 
tot  guaitant-se' 1  com  si  fos  una  mala  cosa  i  allu- 
nyat-lo de  sí;  va  al  taulell  i  beu  amb  el  canti. 
Tot  seguit,  després  de  donar  una  llambregada 
per  l'escena,  s'ageu  al  banc  de  darrera  la  faula 
del  fons,  disposant-se  a  dormir.) 

ESCENA  X 

Sendo,  Carronya  í  Miquetà,  que  apareixen 
a  la  porta,  cerciorant-se  de  que  no  lii  Iia 
ningú,  però  no  entren.  Després  Tuies 

CARRONYA 

Ves  a  la  caníonada  i  vigila  si  torna  el  Bu- 
vereía. 

MIQUETA 

I  si  el  veig  venir? 

CARRONYA 

Vina  a  avisar-me. 

MIQUETA 

Esíà  bé. 

(Miqueta  se'n  va,  i  a  l'entrar  Carronya,  ve 
la  Tuies  de  la  cuina,  qui  queda  un  moment 
sobtada.) 

CARRONYA 

Bona  nií !  no  contesta.)  Estàs  molt 

sola. 

TUIES 

Va  per  quan  me  trobo  molí  acompanyada. 

CARRONYA 

Me  pensava  trobar  aquí  a  un  que  busco. 

TuiES,  se  I  guaita  tient 
À  un  que  busques!...  je,  ie,  je!... 

CARRONYA 

Sí,  a  un  que  busco!  (Tuies  continúa  rient 
amb  burla.)  Per  què  te'n  rius? 

TUIES 

Perquè'm  fa  riure  la  teva  farsa! 

CARRONYA  , 

Què  vols  dir  amb  això? 

TUIES 

Vui  dir  que  has  vingut  perquè  el  que  bus- 
ques sabies  no  era  aquí ! 

CARRONYA 

Tuies ! 

TUIES 

Sí  que  ho  sabies,  com  també  sabs  aon  es,  i 
si  has  vingut  pensant  passar  així  per  valent, 
f  has  equivocat  de  mitj  a  mitj,  perquè  et  conec 
massa! 

CARRONYA 

Potser  t'ho  penses  que'm  coneixes! 

TUIES 

Je,  je,  je!...  Fins  les  teves  males  intencions 
conec!  Vols  que  t'ho  digui  per  què  has  vingut? 
Perquè  t'has  dit:  Ara  no  hi  és  en  Buvereta  i 


faré  pagar  a  la  Tuics  cl  mal  rato  que  m'ha 
donat. 

(Sendo  alça  el  cap  i  escolta,  mitj  encongit,  perxò.) 

CARRONYA 

jo  no  m'csbarjo  amb  dòncs! 

TUIES 

Amb  dòncs  com  jo,  no;  perquè  no't  tinc  cap» 
por! 

CARRONYA,  auib  dalla  forçada 
Qui  no'n  té,  a  voltes  n'hi  fan  de  por! 

ï 

\  TUIES 

*  I  ets  tú  qui  me'n  té  de  fer?  je,  jc,  je!...  Que 
ipotser  í'hi  creus  dc  valent?  Lo  que  tens,  des- 
ívergonyiment,  no  valentia! 

'  CARRONYA 

Tuics!... 

i  TUIES 

Ja  t'ho  he  dit !  On  i  amb  qui  l'has  demos- 
trada? No  més  sobre  el  pobre  Sendo,  un  infe- 
liç mancat  d'enteniment ! 

(Sendo  s  aixeca,  sense  moure  s) 

CARRONY\ 

Amb  ell,  i  amb  qui  ha  convingut! 

TUIES 

Ca!...  Les  bofetades  que  li  vas  donar  l'altrc 

dia,  no  les  hauries  donades  a  cap  altre  home! 

(Sendo  deixa  el  lloc  excitadfssiïn,  tremolós,  els 
ulls  llampeguejants  i  els  dits  crespats,  dispostos 
a  esgarrapar,  i  s'encara  amb  Carronya.  Aquest 
i  Tuies  queden  sobtats  de  sorpresa.  Carronya 
es  fa  enrera.) 

CARRONYA 

EI  Sendo! 

TUIES 

Eil  aquí! 

SENDO, 

En  íactitut  dita,  barbotejant 
Sil...  Me  vas  pegar!...  Murri!...  Lladre!... 

*  TUiEs,  agafant-lo  pel  braç 

Sendo!...  Ves-te'n! 

CARRONYA,  a  TuíCS 

Sempre  surí  un  o  altre  de  trascantó,  en 
aquesta  casa! 

(Tuies  deixa  a  Sendo  i  s  encara  amb  Carronya.) 

TUIES 

Tens  tant  desvergonyiment  com  covardia! 

CARRONYA 

Si  no  fossis  dóna!... 


Què!. 


TUIE3 

SENDO,  apartant  a  Tuíes  d'una  grapada 
jo...  jo...  soc  home! 

CARRONYA 

Tu?...  Tu  ets  un  ximple!  Un  ningú! 

SENDO 

Un...  home! 

CARRONYA 

Un  bestiota! 

SENDO 

Ah!...  {Mocegantse  els  punys  amb  ràbia.) 

TUIES 

Sendo,  sossega't!...  I  tu,  deixa'l,  an  aquest 
infeliç,  i  no  l'insultis! 

CARRONYA 

Ell  m'insulta  a  mi! 

SENDO 

M'ha...  m'ha  dit...  bestiota! 

CARRONYA 

Perquè  ho  ets,  una  bèstia! 

TUIES 

Prou!...  i  ves-le'n,  Carronya! 

SENDO,  com  una  obsessió 

Jo...  bèstia?...  Jo...  bèstia?...  (Avençant 
vers  a  Carronya.) 

CARRONYA,  amenaçant-Io 
Si  t'apropes,  t'esclafo  d'un  cop  de  puny! 

(Tuies,  concirosa,  tement  una  escena  violenta y  va 
a  la  porta  del  carrer  a  guaitar  si  passa  algú.) 

SENDO 

Toque'm!...  Pegue'm !...  (Apropant-se-Ii 
més.) 

CARRONYA 

Mira  que... 

SENDO 

Murri!...  Lladre!...  Pegue'm! 

CARRONY\ 

Doncs,  té! 

(Li  dóna  un  cop  de  puuy.  Sendo  queda  picant  de 
peus,  foll,  barbotejant  paraules  incoherents. 
Tuies  baixa  irada.) 

TUIES 

Miserable  covart! 

CARRONYA 

Ell  ho  ha  volgut! 

SENDO 

M'ha...  pegat!...  Àh!... 

(Foll,  es  tira  ràpid  sobre  Carronya,  abranint-li 
fortament  el  coll  amb  les  mans.  Carronya  for- 
ceja per  a  despendré s  de  la  forta  grapada  de 
Sendo,  en  tant  aquest  va  dient:) 

Pegue'm!...  Pegue'm,  araf...  Pegue'm!... 

TUiES,  amb  espant 

Scndo!... 

(Carronya,  perdudes  les  forces,  cau  mig  esfíxiaí, 
primer  de  genolls,  i  després  d'esquena,  quedant 
sobre  d' ell  en  Sendo,  arrapat  al  séu  coll.  Apa- 
reix Miqueta,  apressat,) 


^  ESCENA  ÜLTÍMA 

ELS   MATEIXOS  I  MlQUETA  ,    I  DESPRÉS  CeBRIÀ  , 

BuvERETA,  Xàlàn,  Mitjarmílla  í  Musiquet 


MIQUETA 

^  Carronya,  vc  en  Buvcrcta!... 

TUIES,  corrent  a  la  porta 
Buvcrcta!...  Cebrià!...  correu!... 

MIQUETA,  que  ha  quedat  esglaiat 
Què  passa!... 

I 

SENDO,  que  no  ha  deixat  a  Carronya 

Digue'm...  bes. ..tia!... 

(Apareixen  Cebrià,  Buvereta,  Mitjarmilla,  Xalan 
i  Musiquet.) 

BUVERETA 

Què  passa!... 

CEBRIÀ 

Què  tens,  Tuics!... 

TUIES 

ElScndo!...  EI  Carronya!... 

XALÀN 

Scndoí... 

MITJÀRMILLÀ 

L'escanyarà!... 

MUSIQUET 

Potser  ja  ho  ha  fet! 

(Tots  hi  corren,  i  treuen  a  Sendo  de  sobre  Carro- 
nya, el  qual  queda  extès  a  terra,  mort.) 

BUVERETA 

Què  has  fet,  Sendo! 

CEBRIÀ,  inclinant- se  sobre  Carronya,  com 
també  Musiquet  i  Tuies 

No  respira!... 

TUIES 

Mort?... 

MUSIQUET 

Bé  ho  sembla! 

CEBRIÀ 

Mort,  sí! 

(L'aixequen.  Sendo  riu  estúpidament,  guaitant  a 
Carronya.) 

SENDO 

Mort!...  Jc,  jc,  jc!...  Que'm  di...gui  ara... 
ximple!...  bcs...tioía!...  Jc,  jc,  jc!...  (/  conünúa 
dient,  fot  marxant:)  Ell...  besíia!...  pillo!... 
Quc'm  pegui...  ara!... 

(Desapareix.  Quadre.  La  disposició  de  les  figures 
és  la  següent:  Tuies,  abraçada  amb  en  Buvereta, 
plora;  Miqueta,  assegut  de  colzes  a  la  taula  i  el 
cap  entre  les  mans;  Cebrià,  dret  al  peu  del  mort, 
movent  el  cap  amb  llàstima;  i  els  demés,  han 
obert  pas  a  Sendo,  an  a  qui  guaiten  astorats,, 
fins  que  ha  desaparegut.) 

Pessetes 

A  cal  Notari  o  uns  capítols  matrimonials 
desfets,  sainet  de  costums  catalanes,  en 
un  acte  i  en  prosa.  (Segona  edició.)  .    .  1,— 

Aon  menys  se  pensa...,  comedieía  en  un 
acte  i  en  prosa  1,— 

En  Pau  de  la  Gralla  o  la  festa  major  de  la 
vila,  sainet  dc  costums  populars  vendre- 
llenques  1,— 

Lluita  de  cacics  o  l'elecció  de  regidors, 
sainet  de  males  costums,  en  nn  acte  i  en 
prosa.  (Segona  edició.  «Biblioteca  d'Au- 
tors Catalans».)  0,10 

La  nit  dels  Ignocents  o  els  municipals  hur- 
lats,  sainet  en  un  acte  i  en  prosa    .    .    .  1,— 

L'Agencia  den  Pep  Currillo,  sainet  en  un 
acte  i  en  prosa  1,— 

El  carro  del  vi,  quadre  de  costums  vilata- 
nes, en  un  acte  i  en  prosa.  (Segona  edi- 
ció.)  1,— 

El  forn  den  Pere  Pastera,  sainet  de  cos- 
tums vilatanes,  en  un  acte  i  en  prosa  .    .  1,— 

El  Cbor  dels  Benplantats  o  aquí  ha  caigut 
la  grossa,  sainet  de  costums  vilatanes, 
en  un  acte  i  en  prosa  1,— 

La  desenfeinada,  comèdia  vilatana  en  un 
acte  i  en  prosa  1, — 

L'impenitent,  drama  vilatà  en  tres  actes.    .  2,— 

El  restaurant  de  la  platja,  sainet  de  cos- 
tums vilatanes,  en  un  acte  i  en  prosa  .    .    1, — 

Ferro  fred,  drama  en  dos  actes  1,50 

El  curandero  nou,  sainet  en  un  acte  i  en 
prosa  1,— 

Vaca  de  llet,  novela.  («Biblioteca  popular 
de  L'Avenç».)   .  0,50 

El  carro  desfet,  sainet  tràgic  de  costums 
vilatanes  1,— 

